cyanic-selkie/wikianc huggingface dataset:
Alppimurmeli
Elintavat
Alppimurmeli on päiväeläin. Sitä esiintyy yhdyskuntina syvine pesäkoloineen. Pesäkololla voi olla pituutta 3–10 metriä ja sen pääkammio sijaitsee 1–2 metrin syvyydessä. Pesän käytäväverkkoon kuuluu useita sisäänkäyntejä. Kesäisin eri sisäänkäynneille muodostuu polkuja runsaan käytön takia. Pesäkolojen lisäksi murmeleilla on myös erityisiä pakokoloja, joihin on yleensä vain yksi sisäänkäynti. Murmeliryhmän ytimen muodostaa lisääntyvä uros ja naaras, sekä niiden alle 3-vuotiaat jälkikasvut. Ryhmän jäseniin suhtaudutaan ystävällisesti esimerkiksi muita tervehtien ja sukien. Sen sijaan ryhmän ulkopuoliset yksilöt ajetaan pois aggressiivisesti. Ryhmästä toiseen liikkuvat urokset saattavat syrjäyttää perheryhmän uroksen, jolloin ne tappavat aikaisemman uroksen jälkikasvun. Murmelit horrostavat 6–7 kuukautta yhdessä oman perheryhmänsä kanssa. Horrostaminen alkaa syyskuussa.
Parittelu tapahtuu yleensä nopeasti horroksen päättymisen jälkeen huhtikuun lopulla tai toukokuun alussa. Suurin osa poikasista syntyy perheryhmän täysikasvuiselle parille, mutta noin 30–33 % on vieraiden urosten siittämiä. Vuosittain täysikasvuisista naaraista lisääntyy noin 50 %. Lisääntymisen onnistumisen todennäköisyys riippuu positiivisesti terveydestä ja aikaisemmasta kokemuksesta. Tiineys kestää 33–34 päivää. Poikasia on kerrallaan 2–4. Poikaset elävät perheryhmässään kolmivuotiaiksi saakka, jolloin ne muuttavat pois. Keskenkasvuisten murmelien vuosittainen selviytymisprosentti on 50–65 %. Aikuisilla vastaava lukema on 50–90 %. Kuolemat ovat yleisimpiä horrostamisen aikana.
Alppimurmelin ravinto koostuu esimerkiksi heinistä, sipuleista, kukista ja muista kasveista. Tutkimusten perusteella alppimurmelit hyödyntävät erityisesti ravintokasveja jotka sisältävät runsaasti tyydyttämättömiä rasvahappoja, joita nisäkkäiden elimistö ei pysy luontaisesti tuottamaan. Alppimurmelin pääasiallisia saalistajia ovat koiraeläimet ja suuret petolinnut. Alppimurmelit tarkkailevat ympäristöään usein kahdella jalalla seisoen. Vaaran uhatessa ne antavat hälytysäänenä vihellyksen. Vihellysten tiheys kiihtyy havaitun vaaran kasvaessa.
Uhat ja suojelu
pienoiskuva|Pullotettua murmelinrasvaa. Kansainvälinen luonnonsuojeluliitto eli IUCN on määritellyt alppimurmelin elinvoimaiseksi lajiksi. Etenkin alalaji M. m. marmota on omalla esiintymisalueellaan yleinen, ja sillä ei ole huomattavampia uhkia. Alalajin M. m. latirostris kannat ovat kuitenkin pienempiä ja esiintymisalueet rajallisempia.
Alppimurmeleita on historiallisesti metsästetty niiden lihan, turkkien ja rasvan takia. Rasvaa on käytetty lääkkeisiin ja kosmetiikkaan. Metsästys on edelleen sallittua, mutta se on nykyisin muodoltaan enimmäkseen vapaa-ajanmetsästystä. Kantojen uskotaan sietävän metsästystä sen nykyisellä tahdilla. Itävallassa kantojen elinympäristöjä saattaa uhata karjan laidunnus. Tulevaisuudessa alalajia M. m. latirostris Korkea-Tatralla saattaa uhata risteytyminen toisen alalajin kanssa.
Amber Midthunder
Amber Midthunder (s. 26. huhtikuuta 1997, Shiprock, New Mexico, Yhdysvallat) on yhdysvaltalainen näyttelijä. Hänet tunnetaan parhaiten elokuvasta Prey (2022).
Alienation
Alienation on suomalaisen Housemarquen kehittämä toimintapeli, joka on julkaistu vuonna PlayStation 4 -pelikonsolille.
Pelissä ohjataan futuristisia sotilaita ja taistellaan muukailaisia vastaan niiden valloittamilla alueilla maapallolla.
Pelaaminen
Yksi pelin mainittavista ominaisuuksista on moninpelin toteutustapa, jossa pelaajat voivat "vierailla" toistensa peleissä (yhteistyöpelaaminen) ilman etukäteen aloitettua monipelitilaa.
Arvioita
IGN antoi pelille 8.7/10 arvostelussaan.
Peli on voittanut Finnish Game Awards -palkinnon kategoriassa Vuoden 2016 luova saavutus.
Batha
thumb Batha on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 samannimisen prefektuurin tilalle. Bathan pinta-ala on 88 800 neliökilometria. Vuonna 2008 alueella arvioitiin olevan noin 413 000 asukasta.
Alfonso II (Asturia)
Alfonso II oli Asturian kuningas vuosina 791–842 Bermudo I:n jälkeen.
Alfonso kohentaa maansa arvovaltaa
Hakam I:n jouduttua sisäisiin vaikeuksiin Alfonso II teki vakavia yrityksiä palauttaa muinainen visigoottien monarkia. Vaikka visigoottien ja Asturian kuningaskunnan välillä ei ollut laillista yhteyttä, ei muinaisia traditioita unohdettu. Alfonso myös kokosi myöhemmin kadoksiin loutuneen Asturian kuningaskunnan historian.
Apostoli Jaakobin haudan löytyminen Galiciasta teki löytöpaikasta Santiago de Compostelasta Euroopan suosituimman pyhiinvaelluspaikan ja lisäsi näin aluetta hallitsevan Asturian ja Alfonson henkistä painoarvoa.
Kamppailu muslimien kanssa
Alfonson hallituskautena al-Andalusin joukot tekivät toistuvia hyökkäyksiä Asturiaan. Alfonson sitkeys pelasti kuitenkin maan itsenäisyyden. Pääkaupungin hän siirsi vuorille paremmin puolustettavaan Oviedoon.
Kaarle Suuren liittolainen
Alfonso haki mahdollisesti tukea frankkien kuninkaalta Kaarle Suurelta. Keisarin historioitsija Einhard mainitsee Alfonson lähettät kirjeet sekä vihjaisee tämän olleen Kaarle Suuren vasalli, mutta tieto on epäluotettava, sillä kyseisiä kirjeitä ei ole säilynyt ja kyseessä voi olla Einhardin luulottelu. Frankkien hallitsijan vaikutusvalta alueella oli kuitenkin kiistaton ja hän lähetti 785 ja 801 sotavoimia alueelle.
Alfonson seuraaja
Alfonso II:n kuoltua vuonna 842 kuninkaaksi nousi hänen edeltäjänsä Bermudo I:n poika Ramiro I (842–850).
Jevgeni Zimin
Jevgeni Vladimirovitš Zimin (, 6. elokuuta 1947 Moskova, Venäjän SFNT – 28. joulukuuta 2018) oli Neuvostoliittoa edustanut jääkiekkoilija, olympiavoittaja, maailman- ja euroopanmestari.
Zimin oli pelipaikaltaan oikea hyökkääjä. Hän pelasi 71 maaottelua tehden 27 maalia Neuvostoliiton maajoukkueessa vuosina 1965–1972. Neuvostoliiton mestaruussarjassa Zimin pelasi 315 liigaottelua ja teki 185 maalia. Hän pelasi pääasiassa Moskovan Spartakissa. Zimin työskenteli kuolemansa aikaan kykyjenetsijänä NHL-joukkue Philadelphia Flyersissa. Hän kuoli 71-vuotiaana 28. joulukuuta 2018.
Cindy Morgan
thumb|Cindy Morgan Cynthia Ann Cichorski eli Cindy Morgan (s. 29. syyskuuta 1954) on yhdysvaltalainen näyttelijä. Hän on esiintynyt muiden muassa elokuvissa Latvasta laho (1980) ja Tron (1982).
Morgan kärsii näkövammasta.
Morgan syntyi Chicagossa puolalaiselle isälle ja saksalaiselle äidille. Hän opiskeli katolisesta koulusta päästyään Pohjois-Illinoisin yliopistossa.
Lystrosauridae
Lystrosauridae on sukupuuttoon kuollut dikynodonttiterapsidien heimo, joka esiintyi permikauden lopulla ja triaskauden alkupuolella. Sen jäsenet ovat keski- ja suurikokoisia dikynodontteja, joilla on vahvasti 	vatsanpuoleisesti jatkuva kuono, jossa teräväkulmainen nurkka. Heimoon kuuluvat Lystrosaurus, Kwazulusaurus ja Euptychognathus.
Luokittelu
Koska Lystrosauridae kuuluu kladiin Bidentalia ja yläheimoon Dicynodontoidea, se on läheistä sukua kladille Cryptodontia. Cryptodontia kuuluu myös Bidentaliaan, mutta ei Dicynodontoideaan. Muut Dicynodontoideaan kuuluvat kladit kuten Kannemeyeriiformes ovat kuitenkin sille vielä läheisempää sukua. Kun von Huene oli vuonna 1942 kuvannut Euptychognathus bathyrhynchusin, hän oli antanut sille nimen ”Dicynodon” bathyrhynchus. Vuoden 2011 tutkimuksessaan Christian F. Kammerer tutkimusryhmineen siirsi sen ominaisuuksiensa perusteella uuteen sukuun Euptychognathus ja heimoon Lystrosauridae.
Fylogenia
Kammerer et al. (2011):
Sidor (2003), lisätty Kwazulusaurus Maisch, (2002):
Chari-Baguirmi
thumb Chari-Baguirmi on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 samannimisen prefektuurin eteläosista. Chari-Baguirmin pinta-ala on 82 910 neliökilometria. Vuonna 2008 alueella arvioitiin olevan noin 1 792 000 asukasta.
Alueen pääkaupunki on Massenya. Se sijaitsee maan lounaisosassa Kamerunin rajalla.
Spider-Man 3 – Hämähäkkimies 3
Spider-Man 3 – Hämähäkkimies 3 on kolmas supersankarielokuva, joka kuuluu Hämähäkkimies-elokuvatrilogiaan. Elokuvan julkaisupäivämäärä oli 4. toukokuuta 2007. Elokuvan on ohjannut Sam Raimi. Elokuvan pääosissa nähdään Tobey Maguire, Kirsten Dunst, Thomas Haden Church, Topher Grace, James Franco ja Bryce Dallas Howard.
Juoni
Peter Parker on onnistunut löytämään tasapainon yksityiselämänsä ja sankarielämänsä välillä, ja aikoo nyt kosia Mary Janea. Kesken heidän treffiensä taivaalta syöksyy meteoriitti, josta purkautuu musta symbiootti, joka kiinnittää itsensä Peterin moottoripyörään. Samaan aikaan karannut vanki Flint Marko putoaa hiukkasfysiikan kokeilulaitoksen kuoppaan, jossa tiedemiehet ovat testaamassa uutta keksintöään. Marko saa kyvyn muuttua hiekaksi, ja hänestä tulee Hiekkamies. Peterin paras ystävä, Harry Osborn, uskoo Peterin tappaneen hänen isänsä ja aikoo nyt kostaa. Hän hyökkää Peterin kimppuun, mutta Peter aiheuttaa vahingossa ystävälleen muistinmenetyksen, jonka johdosta Harry ei muista mitään äskettäisistä tapahtumista.
Peter pelastaa Gwen Stacyn, ylikomisario George Stacyn tyttären, ja hänen kunniakseen järjestetään festivaalit. Marko yrittää varastaa rahaa kuljettavan panssariauton, ja Peter menee paikalle, mutta häviää taistelun ylivoimaisesti. Ylikomisario Stacy kertoo Peterille ja May-tädille saaneensa selville Markon olevan Ben-sedän todellinen tappaja, ja että aiemmin syyliseksi luultu Dennis Carradine oli vain rikoskumppani. Radiota kuunnellen Peter odottaa Markon uutta hyökkäystä. Peterin nukkuessa symbiootti siirtää itsensä Peterin ruumiiseen ja muuttaa hämähäkkipuvun mustaksi. Peter huomaa, että ainoastaan puku ei ole muuttunut vaan myös hänen voimansa ovat kasvaneet. Musta puku muuttaa Peterin mieltä ja tekee hänestä väkivaltaisemman. Peter jäljittää Markon viemäristä ja voittaa taistelun huuhtomalla tämän viemäriveden mukana pois.
Peterin muuttunut luonne ajaa Mary Janen pois hänen luotaan, ja hän löytää lohtua Harrysta. Harry toipuu muistinmenetyksestään ja pakottaa Mary Janen jättämään Peterin. Mary Jane väittää, että hänellä on toinen mies, ja Harry sanoo Peterille olevansa kyseinen kumppani. Myöhemmin Peter menee tapaamaan Harrya Osbornin kartanoon. Mustan puvun voimilla Peter pieksee Harryn, ja räjähtävä kurpitsapommi saa Harryn kasvot vääristymään. Mustan puvun hallitessa Peteriä hän paljastaa kilpailijansa Eddie Brockin myymät valokuvat Hämähäkkimiehestä rikollisena väärennöksiksi, jolloin J. Jonah Jameson antaa Brockille potkut ja Peterille vakituisen työn Daily Bugle -lehden toimituksesta.
Aikomuksenaan tehdä Mary Jane mustasukkaiseksi, Peter tuo Gwen Stacyn yöklubille Mary Janen työpaikalle. Gwen kuitenkin tajuaa juonen ja poistuu. Peter joutuu tappeluun vartijoiden kanssa ja työntää samalla vahingossa Mary Janen maahan, jolloin hän tajuaa mustan puvun turmelleen hänet. Hän menee kirkkoon lopettamaan kärsimyksensä. Kirkon korkeimmassa tornissa soivan kellon kova ääni heikentää symbioottia ja Peter onnistuu kiskomaan sen irti. Symbiootti putoaa tornista Brockin päälle, josta tulee Venom.
Marko kertoo Peterille tapahtumat siltä illalta, jolloin Ben Parker kuoli. Marko oli mukana painitapahtuman ryöstössä saadakseen rahaa sairaan tyttärensä pelastamiseen. Hän halusi Beniltä vain tämän auton, mutta ei aikonut tappaa ketään. Benin kuolema on siitä asti vaivannut häntä. Peter sanoo antavansa Markolle anteeksi, ja tämä haihtuu hiekkana ilmaan. Harry antaa Peterille anteeksi, mutta kuolee taistelussa saamiinsa vammoihin. Hautajaisten jälkeen Mary Jane ja Peter alkavat lämmittää suhdettaan toisiinsa.
Markkinointi
Spider-Man 3:n ensimmäinen kuva julkistettiin marraskuussa 2005 ennen elokuvan kuvausten alkamista. Kuvassa esiintyi Flint Marko (Hiekkamies). Varsinainen markkinointi aloitettiin kuvausten alkuhetkillä mustapukuisen Hämähäkkimiehen kuvan julkistamisella. Ensimmäinen teaser-traileri julkaistiin 27. kesäkuuta 2006 Superman Returns -elokuvan edessä.
Heinäkuussa San Diegon Comic-con -sarjakuvafestivaaleilla esitettiin yksinoikeudella toinen traileri. Myös ensimmäinen juliste ja kuvat Venomista/Eddie Brockista ja symbiootin vallassa olevasta Peter Parkerista julkistettiin. Toinen traileri julkistettiin 10. marraskuuta 2006. Traileria esitettiin Casino Royale -elokuvan alussa. Kolmas traileri julkaistiin nettilevitykseen 23. maaliskuuta 2007.
Elokuvan budjetti oli 258 miljoonaa dollaria tehden siitä kaikkien aikojen kalleimman elokuvan. Se rikkoi X-Men: Viimeinen kohtaaminen -elokuvan budjetin, joka oli 210 miljoonaa dollaria. Myöhemmin ennätyksen rikkoi Pirates of the Caribbean: Maailman laidalla, jonka budjetti oli 300 miljoonaa dollaria.
Puolisotilaalliset joukot
Puolisotilaallinen joukko on siviileistä koostuva, sotilaallisesti järjestynyt ja koulutettu yksikkö. Siitä käytetään myös nimitystä paramilitääri, paramilitaari tai miliisi. Suomessa toimivia puolisotilaallisia joukkoja ovat Suomen Rajavartiolaitos ja poliisin Valmiusyksikkö Karhu. Puolisotilaalliset joukot voivat olla osa valtion turvallisuustoimia tai itsenäisesti toimivia ryhmiä. Myös jotkin terroristiryhmät toimivat puolisotilaallisesti, kuten myös kapinalliset. Myös yksityisarmeijat kuuluvat joukkoon.
Sodan aikana
Valtion puolisotilaalliset joukot, kuten poliisin erikoisryhmät, voidaan asettaa konflikteissa armeijan alaisuuteen ja käskyvaltaan. Kansainvälisen humanitaarisen oikeuden mukaan tästä on informoitava taistelun muita osapuolia. Useissa maissa puolisotilaalliset valtion työntekijät katsotaan sotilaiksi tämän jälkeen. Jotkin valtiot, kuten Saksa, katsovat rajavartiolaitoksen työntekijöiden olevan sotilaita automaattisesti sodan syttyessä. Espanja katsoo puolisotilaallisen kansalliskaartin kuuluvan armeijaan sodan syttyessä. pienoiskuva|250x250px|[[Natsi-Saksa|Natsi-Saksan kenraalieversti von Falkenhorst tapaamassa Jatkosodan aikana puolisotilaallisen Lotta Svärdin jäseniä]]
Suomessa
Suomessa toimivia puolisotilaallisia joukkoja ovat Suomen Rajavartiolaitos ja poliisin Valmiusyksikkö Karhu.
Sisällissodat ja vallankaappausyritykset
Monet puolisotilaalliset järjestöt ovat tulleet kuuluisiksi tekemistään ihmisoikeusrikoksista, kuten serbien četnikit ja hutujen Interahamwe. Latinalaisen Amerikan sotilasdiktatuureissa toimi esim. 1970-luvulla kuolemanpartioita, jotka taistelivat kommunistisissejä ja muuta oppositiota vastaan. Vuonna 2011 alkaneen Syyrian sisällissodan hallitusta tukevat shahibat ovat puolisotilaallisia joukkoja.
Yksityiset palkka-armeijat
Yhdysvallat on palkannut yksityisiä palkka-armeijoita muun muassa lähi-idän konfliktialueille.
Terroristiryhmät ja muut aseelliset ryhmät
Yhdysvalloissa toimi 2010-luvulla noin kolme sataa aseistettua puolisotilaallista valtiota vastustavaa ryhmää. Southern Poverty Law Centerin mukaan vuonna 2011 aseistettuja puolisotilaallisia yksityisarmeijoita oli 334. Vuonna 2016 niiden määrä oli 276. Koronaviruspandemian aikana vuonna 2020 ryhmien määrä kasvoi 566:een.
Sérresin arkeologinen museo
Sérresin arkeologinen museo on arkeologinen museo Sérresin kaupungissa Kreikassa. Se esittelee kaupungista ja sen lähialueelta löydettyä pääosin antiikin aikaista esineistöä.
Museo on perustettu vuonna 1970. Se toimii 1400-luvulla rakennetussa bedestenissä eli osmanivallan aikaisessa eräänlaisessa katetussa kauppiaiden ja käsityöläisten rakennuksessa Sérresin keskustassa. Rakennus on yksi lajissaan harvoja säilyneitä Kreikassa ja suojeltu.
Väkiluku
Väkiluku eli asukasluku tarkoittaa asukkaiden määrää jollakin maantieteellisellä alueella. Suhteuttamalla väkiluku alueen pinta-alaan jakamalla asukkaiden määrä alueen koolla (tavallisesti neliökilometreinä mitattuna) saadaan väestötiheys.
Maailman väkiluku on noin kahdeksan miljardia (2022). Noin 80 prosenttia maailman väestöstä asuu kehitysmaissa.
Aiheesta muualla
Penduduk
Vähä-Kilpastin
Vähä-Kilpastin on Päijät-Hämeessä Padasjoella Arrakosken kylän lähellä sijaitseva lampi.
Maantietoa
Lammen pinta-ala on 5,3 hehtaaria, se on 300 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Lammen vedenpinnan korkeus on 108,8 metriä mpy.
Pyrgomorphidae
Pyrgomorphidae on suorasiipisten lahkoon kuuluva hyönteisheimo, yläheimon Pyrgomorphoidea ainoa heimo. Lajit ovat levittäytyneet Afrikkaan, Oseaniaan, Aasiaan, Etelä-Eurooppaan ja trooppiseen Amerikkaan. Heimoon kuuluvien lajien pää on kartiomainen.
Luokittelu
Heimo sisältää seuraavat suvut:
Sele (kaupunki)
Sele (, myös ; ) eli Tjaru oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Sethroiteen nomokseen, jonka pääkaupunkina se jossakin välissä historiaa toimi.
Kaupunki on perinteisesti yhdistetty Tell Abu Seifan rauniokumpuun. Se oli oletettavasti kaupungin paikka myöhäisellä ajalla aina bysanttilaiselle kaudelle saakka. Varhaisempi keskivaltakunnan ja uuden valtakunnan aikainen kaupunki sijoitetaan Tell Habwaan (Tell Heboua). Kummatkin paikat sijaitsevat nykyisen Suezin kanavan itäpuolella.
Tell Habwasta on löydetty linnoituksen jäänteitä ja hautoja Thutmosis III:n ja Ramses II:n ajalta. Kaupunki sijaitsi merkittävän sotilastien varrella, ja oli tärkeä Egyptin itärajan suojelun kannalta.
Selim Töyrä
Selim Alfred Töyrä (taiteilijanimenä myös S.A. Mickels) (13. marraskuuta 1875 Muonio – 22. marraskuuta 1958 Los Angeles, Yhdysvallat) oli amerikansuomalainen taidemaalari ja taideprofessori.
Perhe ja lapsuus
Selim Töyrän isä Mikko Juhonpoika Rauhala (myöh. Töyrä) oli lähtöisin Kittilästä. Hän oli taitava seppä, teki pyssyjä ja lukkoja. Mikko Rauhala siirtyi Muonioon, Ylimuonion kylään, mistä osti Töyrän eli Tapanin tilan, jota ryhtyi asumaan. Mikko Töyrän vaimo vuodesta 1855 oli Elsa Maria Kaarlentytär Mäki eli Örn, syntyisin Muoniosta. Tästä avioliitosta syntyi yksitoista lasta, joista Selim oli järjestyksessä yhdeksäs. Töyrän äidin kerrottiin olleen ”harras kristitty”, ja ainakin kaikesta Töyrän toiminnasta päätellen nimenomaan lestadiolaisuus vaikutti kaikkein voimakkaimmin häneen ja hänen taiteeseensakin.
Selim Töyrän taiteellinen lahjakkuus huomattiin jo lapsena. Töyrän taiteilijan tie oli kuitenkin vaikea, kuten tuolloin oli tavallista maalaiskylistä lähteneille. Niissä taidetta ja taiteen tekemistä pidettiin jokseenkin omituisena. Töyrän isä toivoi pojastaan virka- tai työmiestä, olihan Selim Töyrä käynyt kansakoulun Hetassa, mikä tuohon aikaan oli harvinaista pitkien välimatkojen ja kiertokoulujen aikaan. Töyrää ei kuitenkaan erityisemmin ollut kiinnostunut ruumiillisesta työstä vaan piirtely ja veistely innostivat enemmän. Selim Töyrä lähti myöhemmin kehittämään taitojaan Suomen taideyhdistyksen piirustuskouluun Helsinkiin.
Juhani Raattamaan muotokuva
Töyrä oli mukana Suomen taiteilijoiden näyttelyssä Ateneumissa vuonna 1897 lestadiolaista saarnamiestä Juhani Raattamaata esittävällä taulullaan, joka onkin hänen varhaistuotantonsa tunnetuin teos. Maalaus herätti niin suurta huomiota, että se julkaistiin Nuori Suomi -joulualbumin liitekuvana. Tästä muotokuvasta levitettiin kopioita hyvin laajasti Pohjois-Suomessa, -Ruotsissa ja -Norjassa.
Amerikka
Töyrä muutti Ylimuoniosta Tornioon vuonna 1901. Kaupungin säätyläisväestö koetti auttaa Töyrää ostamalla hänen taulujaan. Hän avioitui Senia Eveliina Jaakontytär Saarelan (1880–1909) kanssa. Töyrä osti morsiamelleen ompelukoneen, joka tekona kuohutti hänen auttajiaan. Töyrä ei taiteen teolla pystynyt elättämään itseään Torniossa, joten vuonna 1903 Töyrä muutti vaimoineen Yhdysvaltoihin. On mahdollista, että muutto Amerikkaan oli luonnollinen jatke hänen elämänfilosofialleen ja ehkä uskonnollisille näkymyksilleen. Vuonna 1906 Amerikassa oli 68 lestadiolaista kirkkoa ja 8 000 jäsentä.
Lestadiolaisuus
Töyrän uskonnollinen luonne tuli selvästi esille hänen vanhuudenpäivillään, jolloin hän oli kirjeitse yhteydessä kotikylänsä vanhojen ystävien kanssa. Fredrik ”Fetti” Muotka (1890–1960) on päätellyt, että Töyrä oli ”erikoinen kristillinen persoonallisuus, jonka uskonnollis-filosofisia mietelmiä on ns. tavallisen kristityn vaikea seurata”.
thumb|right|200px|Blessing – Antakaa lasten tulla minun tyköni, Muonion kirkossa Selim Töyrä maalasi Amerikassa alttaritaulun kotikylänsä rukoushuoneelle. Ylimuonion rauhanyhdistys (myöh. Ylimuonion Rauhan Sana) lahjoitti taulumateriaalit alttaritaulua varten ennen sotia Töyrälle ja sai vastineeksi vuonna 1937 maalatun taulun, joka saapui rullalle käärittynä ja purkuohjeiden kera Ylimuonioon 1940- ja 1950-luvun taitteessa. Töyrä kirjoitti, että aihe oli syntynyt hänen unestaan. Taulussa Jeesus on Jordanin rannalla. Muoniossa on myös toinen Töyrän maalaama alttaritaulu ”Blessing – Antakaa lasten tulla minun tyköni”. Los Angelesin suomalainen seurakunta lahjoitti taulun Muonion rukoushuoneyhdistykselle ja nykyisin se on sijoitettu Muonion kirkkoon. Rönkkö arvelee kirjassaan, että Töyrä saattaa ottaa kantaa 1800-luvun loppupuolen lestadiolaiskiistoihin teoksellaan, millä Töyrä tuntuu asettuneen Ies-Pietin lapsikasteajatuksen kannalle. Ies-Pieti oli kerran huomauttaunut: ”Jeesus käskee kastamaan kaikki ihmiset – hän ei tee poikkeusta lapsiin nähden”. Rönkkö näkee, että varsinkin tämän teoksen tyyli muistuttaa huomattavasti eräitä 1800-luvun alkupuoliskolla maalattuja suomalaisia alttaritauluja ja muita uskonnollisia kuvia. Taulussa on esitetty Jeesuksen kaksinainen luonne, niin ihmisenä kuin Jumalan poikana, kahtiajakautuneena hahmona. Kuvassa on lisäksi lapsia, opetuslapsia ja epäileviä, ehkä fariseuksia. Kerrotaan, että Selim Töyrä olisi ikuistanut myös oman äitinsä tähän maalaukseen. Rönkön mielestä molemmat Muonion maalaukset ovat todistuksia lähinnä lestadiolaisuuden kaltaisista näkemyksistä kirkastumisesta, Jeesuksen nimeen saarnattavasta uskosta ja vahvasta pelastususkosta syntien anteeksisaamisineen. Töyrältä ostettiin alttaritauluja lukuisiin Amerikan kirkkoihin.
Suomessa on säilynyt hyvin vähän Selim Töyrän teoksia. Hänen ennen Amerikkaan lähtöään jälkeensä jättämät teokset tuhoutuivat suurimmaksi osaksi sotien aikana. Monikaan ei osannut antaa näille töille arvoa, vaikka niillä olisi ollut ainakin paikallishistoriallista merkitystä.
Muonion kunta omistaa nykyisin muutamia Selim Töyrän tauluja. Kunnanvaltuuston istuntosalissa on ollut muun muassa taulu, jonka nimi on ”Ies Pietin Antti”. Se esittää kuuluisaa lestadiolaista saarnamiestä Pietari Antinpoika Wasaraa (1815–1896) peskissään.
Selim Töyrä kuoli Los Angelesissa vuonna 1958 83 vuoden iässä.
Sorraianponi
thumb|Sorraianponi niityllä. Sorraianponi on kotoisin Portugalista, Sor- ja Raia-jokien seudulta. Sorraian arvellaan olevan hyvin vanha rotu, joka on saattanut elää jo ennen jääkautta. Tämän puolesta puhuisivat La Piletasta Espanjasta löydetyt luolamaalaukset, joissa esiintyy kovasti sorraiaa muistuttava hevonen. Sorraianponi polveutunee tarpaanista, ja perimästä löytyy merkkejä myös przewalskinhevosesta. Poni eli pitkään villinä, joskus paikalliset vangitsivat tarvitessaan yksilöitä työkäyttöön. Sorraianponi on erittäin merkittävä hevosmaailmassa, sillä se on vaikuttanut sekä andalusianhevosten että lusitanojen kehitykseen.
Poni on perimästään johtuen hyvin alkukantaisen ja ”karkean” näköinen. Se muistuttaa rakenteeltaan niin paljon hevosta, että sitä voidaan pitää myös pienikokoisena hevosena. Jotkut itse asiassa pitävät poni-nimitystä virheellisenä. Tunnusomaisia piirteitä ovat kyömy profiili ja korkea säkä. Väriltään ponit ovat yleensä hiirakkoja tai hallakkoja. Siimat ovat yleisiä. Säkäkorkeus on noin 122–132 cm.
Nykyään sorraianponeja on jäljellä niin vähän, että rotua uhkaa sukupuuttoon kuoleminen. Useimmat elävät vapaina villilaumoissaan kotiseudullaan, mutta muutamia on levinnyt kasvattajille myös Ranskaan, Saksaan ja Sveitsiin. Rodun pelastus saattaa olla se, että Yhdysvaltojen mustangilaumoista on löytynyt kovasti sorraianponia muistuttavia hevosia. Sitä kautta rodun kehitys ehkä nousee uuteen kukoistukseen.
Cato
Cato voi viitata seuraaviin:
Kuvaputki
thumb|Poikkileikkauskuva katodisädeputkesta. 1. elektronitykit, 2. elektronisuihkut, 3. keskityskelat, 4. poikkeutuskelat, 5. anodikaapeli, 6. jakoverkko joka erottaa elektronisuihkut tarkalleen kullekin pikselille, 7. loisteainekerros, 8. lähikuva loisteainekerroksesta (värillinen alue), jakoverkosta (harmaa) ja elektronisuihkuista (jakoverkon reiän läpi tulevat kapeat sektorit).
Kuvaputki eli katodisädeputki (CRT, ) on erikoisrakenteinen elektroniputki, jota on 2000-luvun puoleen väliin saakka yleisesti käytetty näyttönä televisioissa ja tietokonenäytöissä sekä elektroniikan mittalaitteissa.
Kuvaputken takaosan elektronitykki lähettää elektronisuihkun, jota poikkeutetaan tyhjiössä joko sähkökentän avulla (esimerkiksi oskilloskoopeissa) tai magneettikentän avulla (esim. kuvaputkitelevisioissa ja kuvaputkinäytöissä). Elektronisuihkun osuessa näyttöpinnan loisteaineeseen osumakohtaan syttyy valopiste, jonka kirkkaus riippuu suihkun voimakkuudesta.
Värikuvaputkissa on kolme erillistä tykkiä, yksi kullekin värille. Värikuvaputken loistepinta koostuu pistematriisista, jossa RGB-järjestelmässä on punaisia, vihreitä ja sinisiä loistepisteitä. Elektronisuihkut kulkevat erityisen maskin läpi. Sen avulla estetään kutakin osasädettä pääsemästä muille kuin kyseisellä suihkulla muodostettavaa väriä vastaaville loisteainepisteille. Maski toimii samalla kuvaputken anodina. Yksivärisissä kuvaputkissa ei ole maskia. Maskeja on kolmea tyyppiä. Halvin ja yleisin vaihtoehto on reikämaski. Sonyn kehittämässä Trinitron-järjestelmässä elektronitykit ovat päällekkäin suoralla linjalla, jolloin reikämaskin sijaan voidaan käyttää niin sanottua rakomaskia.
Nyttemmin nestekide- ja plasmanäytöt ovat lähes kokonaan syrjäyttäneet kuvaputkitekniikan.
Vuosina 1974–80 Suomen valtio perusti ja laajensi kotimaista kuvaputkiteollisuutta. Kuvaputkitehdas Valcosta odotettiin uutta aluevaltausta, joka olisi laajentanut kotimaista elektroniikkateollisuutta.
Jopen pahimmat
Jopen pahimmat on Jope Ruonansuun elämästä kertova kirja, joka julkaistiin vuonna 2002. Kirjan on kirjoittanut Ruonansuun muistelusten pohjalta hänen managerinsa Tapio Pieskä.
Heilongjiang
Heilongjiang on Kiinan pohjoisin maakunta. Sen nimi on suomeksi ”Mustan lohikäärmeen joki”, joka on Amurin kiinankielinen nimi. Heilongjiangin vanha suomalainen latinaistus on Heilungkiang. Sen kiinalainen lyhennenimi on Hei (黑).
Historia
Maakunta on yksi kolmesta Mantšuriaan kuuluvista maakunnista. Kaksi muuta ovat Jilin ja Liaoning.
Kaivosonnettomuudessa vuonna 2009 sai surmansa yli sata ihmistä.
Maantiede
Maakunnan rajanaapurit ovat pohjoisessa ja idässä Venäjä, etelässä Kiinan maakunta Jilin sekä lännessä Sisä-Mongolian autonominen alue.
Ilmasto maakunnassa on mantereinen ja subarktinen, ja se on tunnettu pitkistä kylmistä talvistaan. Tammikuun keskilämpötila Heilongjiangin eri osissa vaihtelee –31 ja –15 °C välillä, kun taas heinäkuun keskilämpötila vaihtelee välillä 18–23 °C. Sadetta saadaan kohtalaisesti, vuotuinen sademäärä on 500–600 mm, joka tulee pääasiassa lyhyehkön viileän kesän aikana.
Pääkaupunki Harbinin lisäksi muita tunnettuja kaupunkeja ovat Qiqihar, Daqing ja Heihe.
Väestö
Heilongjiangin väkiluku oli 32,67 miljoonaa vuonna 1982, 35,22 miljoonaa vuonna 1990 ja 36,24 miljoonaa vuoden 2000 väestönlaskennassa. Vuoden 2010 väestönlaskennassa kirjattiin 38,31 miljoonaa asukasta, joka oli 2,86 prosenttia Kiinan väestöstä (ilman Hongkongia ja Macaota). Autonominen alue oli Kiinan 15. väkirikkain. Vuoden 2013 lopun väestöarvio oli 38,35 miljoonaa ja arvio väestötiheydestä 82,7 henkeä neliökilometrillä.
Park City Mountain Resort
Park City Mountain Resort on talviurheilukeskus Park Cityssä Utahissa Yhdysvalloissa.
Park City Mountain Resortissa järjestettiin osa vuoden 2002 talviolympialaisten kilpailuista. Alue on kooltaan 3 000 hehtaaria. Se on yksi suosituimmista talviurheilukeskuksista Pohjois-Amerikassa.
Talviolympialaiset 2002
Park City Mountain Resortin Eagle Race Arenalla järjestettiin 2002 talviolympialaisten suurpujottelukilpailut niin alppihiihdossa kuin lumilautailussakin sekä lumilautailun lumikourukilpailut. Kilpailurinteenä toimi suurpujotteluissa C.B.’s Run ja tuolloin vielä samanniminen lumikouru on nimetty myöhemmin Eagle Superpipeksi.
Alfonso IV (León)
Alfonso IV oli vuosina 925–930 setänsä Fruela II:n syrjäytyksen jälkeen Leónin kuningas.
Sífnoksen arkeologinen museo
Sífnoksen arkeologinen museo on arkeologinen museo Kástron kylässä Sífnoksen saarella Kreikassa. Se esittelee saarelta löydettyä pääosin antiikin aikaista esineistöä.
Museo aloitti toimintansa vuonna 1986. Se toimii 1980-luvun alussa kunnostetussa kaksikerroksisessa rakennuksessa, joka on osa Sífnoksen venetsialaisaikaista linnoitusta eli Kástroa. Sífnoksella toimii myös toinen arkeologinen museo, Ágios Andréaksen arkeologinen museo.
Kokoelmat
Museon kokoelmiin kuuluu löytöjä esihistorialliselta ajalta aina antiikin ajan loppuun ja roomalaisajalle. Pääosin esineet ajoittuvat geometriselta ja arkaaiselta kaudelta hellenistiselle kaudelle. Esineet olivat alun perin pääosin löytöjä Kástrosta, joka oli saaren antiikin aikaisen kaupungin paikka, sekä sen ympäristöstä. Myöhemmin museoon on asetettu näytille myös Ágios Andréaksen mykeneläisaikaisen asutuksen löydöt. Esineisiin lukeutuu muun muassa veistoksia, hautakiviä, rakennusten koristeosia, keramiikkaa ja rahoja.
Steven Lisberger
thumb|Steven Lisberger Steven Lisberger (s. 24. huhtikuuta 1951 New York) on yhdysvaltalainen elokuvaohjaaja, joka muistetaan parhaiten klassikkoelokuvasta Tron (1982). Hänen muuta varhaista tuotantoaan ovat elokuvat Eläinten olympialaiset (1980), Vipinää viidakossa (1987) ja Slipstream (1989).
Alien Nation
Alien Nation on yhdysvaltalainen scifi-sarja, johon kuuluu televisiosarja, elokuva ja sarjakuva.
Sarjan on kehittänyt Rockne S. O'Bannon, joka on kehittänyt myös Farscape-sarjan.
Sarja kertoo maahan paenneiden muukalaisten elämästä ja sopeutumisesta sekä yhteiskunnan sopeutumisesta muukalaisiin.
Gila Gamliel
pienoiskuva|Gila Gamliel Gila Gamliel (s. 24. helmikuuta 1974) on israelilainen Likud-puoluetta edustava poliitikko.
Gamliel syntyi Gederassa jemeninjuutalaiselle isälle ja libyanjuutalaiselle äidille. Hänellä on BA-tutkinto Lähi-idän historiasta ja filosofiasta, MA-tutkinto filosofiasta ja kaksi oikeustieteen tutkintoa. Gamliel on toiminut varaministerin tehtävissä vuosina 2005–2006 ja 2009–2013, ja hän toimi tasa-arvoministerinä vuosina 2015–2020 ja ympäristöministerinä 2020–2021.
Die-in
pienoiskuva|Die-in protesti [[Melbourne|Melbournessa Afganistanin sodan 9 vuosipäivänä.]] Die-in tai lie-in on väkivallattoman vastarinnan, mielenosoituksen tai protestin muoto, jossa mielenosoittajat esittävät ruumiita. Die-in-protesteja järjestetään muun muassa eläin- ja ihmisoikeuksien sekä luonnon ja rauhan puolesta.
Mielenosoittajat näyttelevät kuolleita ja näin yrittävät konkretisoida heidän ohitseen käveleville ihmisille mielenosoituksen aiheen tappavuutta. Tällaisia aiheita ovat olleet esimerkiksi turkistarhaus ja sodat. Protesteissa on käytetty myös muun muassa tekoverta vaikuttavuuden ja realistisuuden lisäämiseksi.
Tevänninjärvi
Tevänninjärvi Teväntijärvi on Päijät-Hämeessä Padasjoella Arrakosken kylän lähellä sijaitseva järvi.
Maantietoa
Järven pinta-ala on 60 hehtaaria, se on 2,1 kilometriä pitkä ja 1,2 kilometriä leveä. Järvellä on kartan mukaan yksi saari. Sen rantaviivan pituus on 7,1 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Järven vedenpinnan korkeus on 113,2 metriä mpy.
Räyskälän lentokenttä
Räyskälän lentokenttä  sijaitsee Lopen Räyskälässä noin 23 kilometriä kunnan keskustasta länteen ja 37 kilometriä Forssan keskustasta itään. Kenttä on Pohjoismaiden vilkkain purjelentokeskus.
Historia
Alun perin kenttä oli Suomen ilmavoimien varalaskupaikka toisen maailmansodan aikana. Se rakennettiin vuonna 1940, mutta sitä ei käytetty sodassa. Kenttä kasvoi umpeen ja raivattiin uudestaan lentokentäksi kesällä 1963, kun Parolan lentokentän toiminta siirrettiin sinne. Tuolloin kentän lentotoiminta alkoi 15. toukokuuta 1963 ja kausi päättyi 2. marraskuuta 1963. Kentän maa-alueen omistaa Suomen valtio ja sitä hallinnoi Metsähallitus, joka on vuokrannut kentän Räyskälä-Säätiölle. Lentokenttäaluetta ympäröiviä alueita on käyttänyt maastoharjoittelualueenaan muun muassa Riihimäellä sijaitseva Viestirykmentti.
Toiminta
Räyskälässä toimii Suomen Urheiluilmailuopisto.
Vuosien varrella Räyskälän lentokentällä on järjestetty monia tapahtumia. Purjelennon maailmanmestaruuskilpailut on järjestetty Räyskälässä vuonna 1976, ja 2014 vakio-, kerho- ja 20m- kaksipaikkaisluokassa. Purjelennon Euroopan-mestaruuskilpailut on järjestetty Räyskälässä vuosina 1988, 1996 ja 2005. Räyskälä isännöi purjelennon nuorten maailmanmestaruuskilpailut kesällä 2009. Räyskälässä järjestettiin vuosien 2012 ja 2022 Suviseurat. Suomen Radioamatööriliitto ry:n valtakunnallinen radioamatöörien kesäleiri on pidetty Räyskälässä vuosina 1975, 1985, 1995, 2005 ja 2015.
Kenttää on käytetty 1980-luvulla autojen kiihdytysajokilpailuihin. Nykyisin kenttä toimii muun muassa Road Racingin SM-sarjan ja Ducati Cupin kisapaikkana. Kentällä on myös moottoripyöräpoliisien koulutuskeskus.
HDV
HDV (High-Definition Video) on kuluttajakäyttöön tarkoitettujen videokameroiden teräväpiirtokuvan tallennusformaatti.
HDV:n hyödyt
HDV-formaatti oli eräänlainen siirtymävaiheen formaatti täyden teräväpiirron videoon, jonka tarkkuus on 1920 × 1080. Nykyisin kuluttajatason kamerat kuvaavat yleensä muistikorttitallenteelle AVCHD-pakkausmuodon videokuvaa.
HDV-formaatti
Formaatin mukaiset kuvatarkkuudet ovat:
Formaatti on alun pitäen kehitetty edulliseksi ratkaisuksi kuluttajien siirtyä HD-tasoiseen kuvaukseen. HDV-kamerat käyttävät SD-laitteista tutuksi käynyttä MiniDV-nauhamediaa tai sisäistä kovalevyä tallennukseen. Videokuva pakataan digitaaliseen muotoon MPEG-2 pakkausalgoritmillä 19.7 Mbit/s (720p) tai 25 Mbit/s (1080i) tiedonsiirtonopeuksilla.
HDV:n kuvasuhde PAL-resoluutiosta poiketen on aina 16:9. 1080i:n pikselisuhde on 4:3, mutta yhden pikselin leveys on kolmanneksen korkeutta suurempi; 720p:ssä pikselisuhde on tasan 16:9. HDV:n editointia tukevat useat siihen tarkoitetut ohjelmat ja valmistajat, kuten Apple Final Cut Pro, AVID, Adobe Premiere ja Sony Vegas.
Salka Valka
Salka Valka on Halldór Laxnessin romaani, joka ilmestyi kahdessa osassa 1931 ja 1932. Teos kertoo nimihenkilön elämästä köyhässä islantilaisessa kalastajakylässä. Kirjan ensimmäinen osa kuvaa Salkan lapsuutta ja toinen nuoruutta. Salka Valka oli ensimmäinen Laxnessin kuuluisista romaaneista.
Romaanista on tehty näytelmä-, elokuva- ja kuunnelmaversioita. Suomessa Salka Valka on ollut Laxnessin tunnetuin teos. Kirja on suomennettu kahdesti. Kristiina Kivivuori teki suomennoksen ruotsinkielisestä käännöksestä 1948. Jyrki Mäntylä suomensi romaanin islannista 1966. Jälkimmäisen suomennoksen on vuoden 2008 painosta varten tarkistanut Tapio Koivukari.
Elokuvasovituksia
Vuonna 1954 tuotiin ensi-iltaan Arne Mattssonin ohjaama ja Sven Nykvistin kuvaama ruotsalainen elokuvasovitus. Vuonna 1979 Kristina Schulgin ohjasi Salka Valkasta televisionäytelmän Yleisradiolle.
Jäämerenkatedraali
thumb|300px|Jäämerenkatedraali Tromssassa. Jäämerenkatedraali, viralliselta nimeltään Tromsdalenin kirkko on kirkkorakennus norjalaisessa Tromssan kaupungissa. Tromssan ja koko Pohjois-Norjan suosituimpiin nähtävyyksiin lukeutuva kirkko vihittiin 19. joulukuuta 1965 piispa Monred Nordervalin johdolla. Sen suunnittelusta on vastannut norjalainen arkkitehti Jan Inge Hovig. Kirkossa on istumapaikat 720 ihmiselle.
Thomas Wentworth Russell
Thomas Wentworth Russell (1879 – 10. huhtikuuta 1954), myös nimellä Russell pašša, oli brittiläinen Egyptissä vaikuttanut kenraalimajuri ja poliisipäällikkö. Hän johti vuosikymmeniä huumeiden vastaista taistelua Egyptissä ja myöhemmin myös sen ulkopuolella.
Russell aloitti uransa Egyptissä vuonna 1902. Hänen ehdotuksestaan luodut kameleilla liikkuvat poliisiosastot lopettivat beduiinien ryöstöretket vuonna 1906. Hän sai vuonna 1911 Aleksandrian apulaispoliisipäällikön viran, mitä seurasi sama tehtävä Kairossa vuonna 1913. Hänet nimitettiin vuonna 1917 Kairon poliisipäälliköksi arvolla lewa (kenraalimajuri), samalla kun hän sai paššan arvonimen.
Egyptissä otettiin vuonna 1925 käyttöön maan ensimmäinen huumausainelainsäädäntö. Russell, joka oli harkinnut jäävänsä eläkkeelle, otti valtuuksiinsa vahvistusta saaneen poliisilaitoksen päällikkönä huumeiden vastaisen työn poliisitoimen tärkeäksi osaksi. Egyptin pääministeri Mohammed Mahmoud pašša salli vuonna 1929 erillisen viraston perustamisen huumeiden vastaiseen työhön 10 000 punnan vuosibudjetilla. Russell valittiin nimellä Central Narcotics Intelligence Bureau (CNIB) tunnetun viraston johtajaksi. Hän alkoi viraston johtajana tutkia myös Egyptin ulkopuolella tapahtuvaa huumekauppaa ja -tuotantoa muun muassa Sveitsissä, Ranskassa ja Bulgariassa lahjottuaan yhden merkittävimmistä huumekauppiaista tietolähteekseen.
Poliisipäällikön tehtävän lisäksi Russell oli myös jäsenenä Kansainliiton huumausaineiden asiantuntijakomiteassa 1920- ja 1930-luvuilla. Hän jäi eläkkeelle vuonna 1946 ja kuoli Lontoossa 10. huhtikuuta 1954.
Kunnianosoitukset ja arvonimet
Russellista tehtiin vuonna 1920 Brittiläisen imperiumin ritarikunnan jäsen arvolla Officer, ja hänet korotettiin saman ritarikunnan jäsenluokkaan Knight Commander vuonna 1938. Vuonna 1926 hänet otettiin Order of St Michael and St George -kunniaritarikunnan jäseneksi arvolla Companion. Hänelle myönnettiin myös monia ulkomaisia kunniamerkkejä.
Vatjärvi
Vatjärvi Vatijärvi on Päijät-Hämeessä Padasjoella Arrakosken kylän lähellä sijaitseva järvi.
Maantietoa
Järven pinta-ala on 1,4 hehtaaria, se on 200 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 500 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Järven vedenpinnan korkeus on 133,8 metriä mpy.
Nibe
pienoiskuva|Rantamaisemaa NibessäNibe on 5 093 asukkaan (2014) kaupunki, joka sijaitsee Pohjois-Jyllannin alueella Jyllannin niemimaalla Pohjois-Tanskassa. Kaupunki sijaitsee maantieteellisellä alueella joka tunnetaan nimellä Himmerland. Kaupungissa pidetään vuosittain Nibe-festivaalit.
Ministry
Ministry on yhdysvaltalainen vuosina 1981–2008 toiminut ja jälleen vuodesta 2011 toimiva industrial metal -yhtye. Synthpop-yhtyeenä aloittanut Ministry vaihtoi tyylilajinsa industrial metalliin 1980-luvun loppupuolella. Yhtye nousi laajemman yleisön tietoisuuteen vuonna 1991 singlellään "Jesus Built My Hotrod".
Historia
Ministryn johtohahmo Al Jourgensen perusti yhtyeen Chicagossa vuonna 1981. Alkuperäiseen kokoonpanoon kuului Jourgensenin lisäksi Stephen George (rummut). Alkuaikoina yhtyeen tyyli oli lähinnä uuden aallon syntikkapoppia, joka eroaa merkittävästi sen myöhemmästä tyylistä. Yhtyeen ensialbumi With Sympathy myi hitaasti mutta ylsi kuitenkin Billboardin Top 100 -listalle.
Vuonna 1985 Ministry vaihtoi levy-yhtiötä ja julkaisi seuraavan vuonna toisen albuminsa Twitch. Se myi kohtalaisen hyvin. Tyyli oli edelleen elektronista musiikkia mutta oli muuttunut aavistuksen raskaampaan suuntaan.
Twitchin jälkeen Ministryn tyyli muuttui radikaalisti, kun yhtye alkoi soittaa myös sähkökitaralla. Näihin aikoihin Jourgensen hankki yhtyeeseen The Blackouts -yhtyeen basistin Paul Barkerin. Seuraava albumi The Land of Rape and Honey julkaistiin lokakuussa 1988. Albumi menestyi, ja sitä pidetään merkkiteoksena industrial metallin alalla.
Seuraava albumi The Mind is a Terrible Thing to Taste ilmestyi jo vuonna 1989. Ministryn tyyli oli muuttunut edelleen aggressiivisempaan suuntaan. Levy myi kultaa Yhdysvalloissa.
Vuonna 1991 yhtye julkaisi singlen "Jesus Built My Hotrod". Siitä tuli yhtyeen siihen asti suurin menestys, ja sen musiikkivideo pyöri paljon MTV:llä. Vuonna 1992 julkaistu albumi Psalm 69: The Way to Succeed and the Way to Suck Eggs on yhtyeen myydyin ja sen suurimpia hittejä olivat edellä mainitun singlen lisäksi "N.W.O", "Just One Fix" ja "Psalm 69".
Seuraava albumi Filth Pig julkaistiin vuonna 1996. Se menestyi heikommin kuin edeltäjänsä. Ministryn tyyli oli muuttunut hitaammaksi ja raskaammaksi ja siinä oli piirteitä doom metalista.
Noin vuoden 2001 tienoilla Jourgensen lähes menetti kätensä myrkyllisen hämähäkin purtua häntä. Lääkäreiden amputoitua hänen varpaansa Jourgensen kertoi ymmärtäneensä, että hänen heroiiniriippuvuutensa voisi vaarantaa hänen toimeentulonsa ja keskittyi taas musiikkiin. Vuonna 2003 julkaistiin Animositisomina. Se oli ensimmäinen studioalbumi uudella levy-yhtiöllä, Sanctuary Recordsilla. Albumin kappale The Light Pours Out Of Me oli alun perin Magazine-yhtyeen kappale. Jo vuoden kuluttua edellisestä Ministryn yhdeksäs studioalbumi, Houses of the Molé ilmestyi. Useat levyn kappaleista ovat Bush-vastaisia. Samana vuonna julkaistiin Early Trax, joka sisälsi julkaisemattomia kappaleita vuosilta 1981-1984, sekä niistä tehtyjä remixejä. Vuoden sisällä Ministry julkaisi myös kokoelma-albumin sekä eräänlaisen sivuprojektikokoelman, jossa oli kappaleita sellaisilta nimiltä kuten Pailhead ja Acid Horse.
Ministryn pudottua pois suurempien levy-yhtiöiden listoilta Jourgensen perusti vaimonsa kanssa levy-yhtiön 13th Planet Records, joka on sittemmin julkaissut lähinnä Jourgensenin yhtyeiden musiikkia. Se julkaisi Ministryn kymmenennen studioalbumin Rio Grande Blood toukokuussa 2006. Albumin sanoitukset, kuten myös edellisellä albumilla, käsittelevät paljon politiikkaa ja ovat Bush-vastaisia.
Ministryn viimeiseksi studioalbumiksi oli tarkoitus jäädä The Last Sucker. Se oli myös viimeinen osa ”anti-Bush”-trilogiaa. Yhtyeen jäähyväiskiertue käynnistyi Pohjois-Amerikassa maaliskuussa 2008. Viimeisen esiintymisensä se teki Dublinissa kesäkuussa, ja sen jälkeen yhtye hajosi. Vuonna 2009 julkaistiin cover-albumi Cover Up nimellä Ministry & Co-Conspirators. Jäähyväiskiertueelta julkaistiin myös livealbumi Adios… Puta Madres.
7. elokuuta 2011 kerrottiin, että yhtye tekee comebackin ja että se esiintyy muun muassa Wacken Open Air -metallifestivaaleilla kesällä 2012. Ministry julkaisi uuden studioalbumin Relapsen keväällä 2012.
Ministryn kitaristi Mike Scaccia kuoli 23. joulukuuta 2012 sydänkohtaukseen. Tämän seurauksena Jourgensen ilmoitti syyskuussa 2013 julkaistavan From Beer to Eternity -albumin yhtyeen viimeiseksi. Syksyllä 2017 julkaistiin kuitenkin uusi levy, AmeriKKKant.
Uusi Aura
Suomenmielinen Aura perustettiin kielipoliittisesti värittömän Sanomia Turusta -lehden kilpailijaksi. Omistuspohjaa laajennettaessa sen nimi muutettiin Uudeksi Auraksi. Suomalaisen puolueen hajaannuttua lehdestä tuli vanhasuomalainen. Sen suuruudenaikaa oli entisen puoluesihteerin K. N. Rantakarin päätoimittajakausi vuosina 1911–1916, jolloin lehteä uudistettiin sekä journalistisesti että poliittisesti. Vuonna 1918 Uudesta Aurasta tuli kokoomuspuolueen äänenkannattaja.
Uusi Aura oli 1910-luvulla levikiltään Turun Sanomia suurempi, mutta jäi seuraavalla vuosikymmenellä siitä selvästi jälkeen. Se menetti lukijoita myös maalaisliiton Turunmaalle ja IKL:n Varsinais-Suomelle. Sisällöltään Uusi Aura oli vielä 1950-luvulle saakka Turun Sanomien veroinen sanomalehti, mutta ilmoitustulojen vähentyessä ja levikin laskiessa sen taloudellinen tilanne muuttui pian kestämättömäksi. Lehtiyhtiö teki konkurssin keväällä 1964, mutta sen vuonna 1962 eriytetty kirjapainoyhtiö jatkoi toimintaansa nimellä Auraprint Oy.
Lehti ilmestyi vuonna 1881 kerran viikossa, vuonna 1882 kahdesti, vuosina 1883–1886 kolmesti, vuosina 1887–1915 kuudesti, vuosina 1915–1964 seitsemästi ja loppuvaiheessa kuudesti viikossa. Vuosina 1882–1892 sen rinnalla ilmestyi kaksipäiväinen ja vuosina 1893–1896 kolmipäiväinen maaseutupainos. Vuosina 1887–1890 julkaistiin liitteenä Uudenkaupungin Uutisia. Levikki ylitti vuonna 1890 neljän, vuonna 1897 viiden ja vuonna 1901 kymmenen tuhannen rajan ja oli suurimmillaan 22 200 kappaletta vuonna 1916. 1920-luvulla tapahtuneen pudotuksen jälkeen levikki kohosi vuonna 1930 jälleen yli kymmenen tuhannen ja oli 1940-luvun puolivälissä yli 15 000, mutta alkoi sen jälkeen tasaisesti laskea ja oli vuonna 1962 enää 7 800 kappaletta.
Tínoksen arkeologinen museo
Tínoksen arkeologinen museo on arkeologinen museo Tínoksen kaupungissa Tínoksen saarella Kreikassa. Se esittelee saarelta löydettyä pääosin antiikin aikaista esineistöä.
Museo on perustettu ja rakennettu 1960-luvun alkupuolella. Museorakennus sijaitsee Tínoksen kaupungin pohjoisosissa lähellä Panagía Evangelístrian kirkkoa.
Kokoelmat
Museon kokoelmiin kuuluu esineitä mykeneläiseltä ajalta hellenistiselle ja roomalaisajalle. Löydökset ovat peräisin eri puolilta saarta, muun muassa Poseidonin ja Amfitriten temppelin alueelta Kióniasta sekä Demeterin pyhäköltä Exómvourgo-vuorelta. Esineisiin lukeutuu muun muassa keramiikkaa, veistoksia, hautastelejä, rakennusten koristeosia, lattiamosaiikkeja, piirtokirjoituksia ja rahoja sekä Andronikos Kyrrhoslaisen ensimmäisellä vuosisadalla eaa. suunnittelema aurinkokello Poseidonin ja Amfitriten temppeliltä.
COSCO
COSCO oli vuonna 2017 OOCL-yrityskaupan jälkeen maailman kolmanneksi suurin varustamo. COSCOa suurempia olivat tanska lainen Maersk Line ja sveitsi läinen Mediterranean Shipping Company (MSC).
Yhtiöryhmä sisältää kuusi noteerattua yritystä ja sillä on yli 300 koti- ja ulkomaista tytäryhtiötä. Ryhmä tuottaa palveluita monella alalla kuten rahdinkuljetus, laivanrakennus, laivojen korjaus, terminaalitoiminnot, kiinteistöala, tietotekniikka sekä konttien valmistus, kauppa ja rahoitus. Ryhmä omistaa ja operoi noin 600 laivaa, joiden yhteinen kantavuus on 35 miljoonaa tonnia. Näin suuri laivojen mahdollistaa vuosittaisen rahdin määrän nousun yli 300 miljoonan tonnin.
COSCO on Kiinan suurin irtotavaran kuljettaja ja se luetaan myös yhdeksi maailman suurimmista irtotavaran merikuljettajista. Lisäksi yhtiöryhmä on Kiinan suurin matkustajaliikenteen harjoittaja, jolla on noin 50 aikataulunmukaista reittiä ympäri maailman.
COSCO omistaa 51 prosenttia Pireuksen satamasta. COSCO omistaa myös määrävän omistusosuuden Zeebruggen sataman konttiterminaalista Belgiassa, 35 prosenttia Euromax-terminaalista Rotterdamissa Alankomaissa, Khalifa 2 -konttiterminaalin Abu Dhabissa ja Vado-konttiterminaalin Italiassa.